**Liv-Marit Bergman** (s. 21. toukokuuta 1975) on ruotsalainen muusikko. Bergman on julkaissut kolme sooloalbumia, jotka ovat menestyneet erinomaisesti hänen kotimaassaan. 1990-luvulla Bergman soitti riot grrl punk -yhtye Candysuckissa. Lisäksi hän on esiintynyt ja levyttänyt muutamissa muissa musiikkiprojekteissa. Bergman on kotoisin Rättvikistä, mutta asuu nykyään Tukholmassa.

Marit Bergmanin soolodebyyttialbumi *3.00 A.M. Serenades* julkaistiin vuonna 2002 hänen oman levy-yhtiönsä Sugartoy Recordingsin kautta. Kriitikot ylistivät albumia ja BMG julkaisi sen uudelleen seuraavana vuonna. Bergman palkittiin vuoden naisartistina P3 Guld -gaalassa 2003.

Toinen albumi *Baby Dry Your Eye* ilmestyi maaliskuussa 2004. Se nousi suoraan Ruotsin albumilistan ykköseksi ja sai myös suurta suosiota kriitikoilta. Bergman sai viisi Grammis-ehdokkuutta ja voitti kaksi sarjaa: vuoden säveltäjä ja vuoden naisartisti. Lisäksi hän sai kaksi P3 Guld -palkintoa: vuoden naisartisti ja "Guldmicken" eli vuoden live-esiintyjä.

Vuonna 2005 julkaistiin live-DVD *Live at Rival*. Kolmas sooloalbumi *I Think It's a Rainbow* julkaistiin syyskuussa 2006. Tammikuussa 2007 *Elle*-lehti valitsi Bergmanin vuoden parhaiten pukeutuvaksi naiseksi.

Suomessa Bergman on konsertoinut kolmesti: The Cardigansin lämmittelijänä vuonna 2003, Tavastia-klubilla syksyllä 2006 sekä Pietarsaaressa kesällä 2007.

Bergman on aiemmin ollut toimittajana *Darling*-aikakauslehdessä. Lisäksi hän on kirjoittanut kirjaan *Pilluparvi* artikkelin tyttöbändeistä.

Diskografia
-----------

### Albumit

* *3.00 A.M. Serenades*  (2002, uudelleenjulkaisu 2003)
* *Baby Dry Your Eye*  (2004)
* *I Think It’s a Rainbow*  (2006)
* *The Tear Collector*  (2009)
* *Molnfabriken*  (2016)

### EP:t

* *From Now On*  (2003)
* *It Would Have Been Good*  (2003)
* *Can I Keep Him?*  (2004)

### Singlet

* *Waste More Time*  (2002)
* *To Brazil*  (2002)
* *This Is the Year*  (2002)
* *Adios Amigos*  (2004)
* *I Will Always Be Your Soldier*  (2004)
* *No Party*  (2006)
* *Eyes Where Blue*  (2006)
* *Mama, I Remember You Now*  (2007)
* *Dra åt helvete*  (2015)

### DVD:t

* *Live at Rival*  (2005)

Lähteet
-------

1. ↑  Marit Bergman – Baby Dry Your Eye *Homeenter Musicclub*.  Arkistoitu 28.9.2007. Viitattu 7.8.2007.
2. ↑  Marit Bergman klubikeikalle Helsinkiin *Nyt-liite*.  15.9.2006. Helsingin Sanomat. Viitattu 7.8.2007.
3. ↑  Viikon ohjelma *Jakobs dagar – Jaakon päivät*.  Arkistoitu 28.9.2007. Viitattu 7.8.2007.
4. ↑  Skugge, Linda & Olsson, Belinda & Zilg, Brita (toim.): *Pilluparvi*. (Fittstim, 1999.) Kääntöpiiri. Helsinki: Like, 2003. ISBN 952-471-199-0.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Marit Bergman**.
* Marit Bergmanin kotisivut (englanniksi)
* Marit Bergman Myspacessa (englanniksi)
* Marit Bergman Last.fm:ssä (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |